Copialen käsikirjoitus

Copialen käsikirjoitus on salakirjoituksella kirjoitettu käsikirjoitus, joka sisältää 75 000 käsin kirjoitettua merkkiä 105 sivulla niteessä, joka löytyi Berliinistä DDR:n tiedeakatemiasta kylmän sodan päätyttyä ja on nyt yksityiskokoelmassa. Sen arvellaan olevan peräisin ajalta 1760–1780.Knight, Kevin, Megyesi, Beáta and Schaefer, Christiane "The Copiale Cipher" , Uppsala Universitet, Institutionen för lingvistik och filologi verkkosivusto. Sivustolla on koko teksti kuvina sekä käännökset siitä saksaksi ja englanniksi, viitattu 29.10.2011 Sitä tutkittiin DDR:n tiedeakatemiassa 1970-luvulla,Forscher knacken deutschen Geheim-Code, Bild.de,  27.10.2011, viitattu 29.10.2011 mutta se on ollut nyky-yleisölle tuntematon vuoteen 2011, jolloin kansainvälinen tutkijaryhmä ilmoitti murtaneensa salakirjoituksen. Käsikirjoituksessa on abstrakteja symboleja ja niiden ohella kirjaimia kreikkalaisesta kirjaimistosta sekä useimmat latinalaisten aakkoston kirjaimet. Ainoat selväkieliset tekstit kirjassa ovat sen lopussa oleva "Copiales 3" ja esilehdellä oleva "Philipp 1866". Philippiä pidetään käsikirjoituksen omistajana.

Tekstin purki huhtikuussa 2011 nykyaikaisen tietotekniikan avulla Kevin Knight Etelä-Kalifornian yliopistosta yhdessä Uppsalan yliopiston Beáta Megyesin ja Christiane Schaeferin kanssa. He totesivat sen olevan monimutkainen korvaussalakirjoitus.

Selväkielisen tekstin kirjaimet oli koodattu vanhoin aksentoiduin latinalaisin kirjaimin, kreikkalaisin kirjaimin ja symbolein, kun taas aksentoimattomat latinalaiset kirjaimet osoittivat vain tyhjiä välejä. Tutkijat havaitsivat, että alun 16 sivua kuvailevat jonkin salaseuran initiaatioseremoniaa,Aclweb.org  (the complete proceedings) tai Dl.acm.org (the relevant presentation): Knight, Kevin, Megyesi, Beáta and Schaefer, Christiane "The Copiale Cipher," Proceedings of the 4th Workshop on building and using comparable corpora, 2. 2-9, 49th Annual Meeting of the Association for Comparable Linguistics, 24.10.2011. Viitattu 29.10.2011 nimittäin Wolfenbüttelin "okulistista veljeskuntaa"Henning, Aloys "Eine frühe Loge des 18. Jahrhunderts: 'Die Hocherleuchtete Oculisten-Gesellschaft' in Wolfenbüttel", in: Europa in der frühen Neuzeit, Festschrift für Günter Mühlpfordt 5, Aufklärung in Europa, hg. Erich Donnert, Köln/Weimar/Wien 1999, s. 65–82.. Samanlainen käsikirjoitus on tallennettuna Staatsarchiv Wolfenbüttelissä.

Dokumentissa kuvataan initiaatiorituaalia, jossa ehdokasta pyydetään lukemaan tyhjä paperi, ja kun hän sanoo, ettei pysty lukemaan, hän saa silmälasit ja kehotuksen yrittää uudestaan, ja taas uudestaan pyyhittyään silmänsä kankaaseen, jonka jälkeen seuraa "leikkaus", jossa nypitään toinen kulmakarva.Rob Waugh. "How translation software helped crack 'unbreakable' code in 1866 secret society manuscript'' Daily Mail, 25.10.2011, Viitattu 29.10.2011 

Katso myös
 Voynichin käsikirjoitus

Lähteet

Aiheesta muualla
105-sivuisen tekstin saksankielinen käännös  
105-sivuisen tekstin englanninkielinen käännös 
Tutkijat mursivat koodin: Copialen käsikirjoitus 1700-luvulta paljasti salaisuutensa , Iltalehti.fi
Ruotsalaistutkijat mursivat vapaamuurareiden vanhan salakoodin, Yle.fi

Luokka:Salakirjoitustekniikka
Luokka:Käsikirjoitukset